सुरसती गनपत मनाइब, चरन पखारब हे।
 नेहाइ धोवाइ के माँग फारल, अगर चनन सिर धरे।
 चार पहर रात कामिन हरि सँग बिलास करे।
 देखि सपना रानी रूकमिनी, अपन हरि जगावहिं।
 दूसर मास जब बीतल, कार्त्तिक फूलल कुंद कली।
 रुकमिन जनमहिं करोध सखिन मारन धाबहिं।
 तीसर मास जब आयल, अगहन मोद भरी।
 देह लागत सून भोजन देखि देखि हुल बरे।
 कउन कारन भेल तोंहि के, कहि के मोंहि सुनावहू।
 नहीं चाहुँ अन धन लछमी, न छप्पन भोजन हे।
 चउठी महीने जब बीतल, पूस नियरायल हे।
 पचमे माह माघ आयल आयल सीरी पंचमी हे।
 छठहि मास जब आयल, फागुन छठवाँ जनायल हे।
 सभ छाड़ि अमरस चाटल, मधुर रस तेजल हे।
 सतमें मास आयल चइत, सत बाजन बाजये हे।
 कोइल सबद सोहावँन, अति मनभाँवन हे।
 अठमे महीने जब, आयल बइसाख नियरायल हे।
 नौमा महीना जब जेठ क दुपहर हे।
 दसमहि मास जब आयल, असाढ़ नियरायल हे।
 जलम लीहल परदुमन, महल उठे सोहर हे।
 मोती, मुँगा, चानी, सोना, लुटवल, जे किछु माँगल हे।
 जे इह मंगल गावहिं, गाइ, सुनावहिं हे। 